Patrimonio da Humanidade en Alxeria

55px 70px
O Patrimonio da Humanidade da Organización das Nacións Unidas para a Educación, a Ciencia e a Cultura (UNESCO) componse de lugares de importancia para o patrimonio cultural ou natural descritos na Convención do Patrimonio Mundial da UNESCO, estabelecida en 1972. O patrimonio cultural está formado por monumentos (como obras arquitectónicas, esculturas monumentais ou inscricións), grupos de edificios e ruínas (incluíndo sitios arqueolóxicos). As paisaxes naturais (constituídas por formacións físicas e biolóxicas), as formacións xeolóxicas e fisiográficas (incluíndo os hábitats de especies de animais e plantas ameazadas) e os lugares naturais que son importantes dende o punto de vista da ciencia, a conservación ou a beleza natural, defínense como patrimonio natural. Esta é unha lista do Patrimonio da Humanidade en Alxeria, especificamente clasificada pola UNESCO e elaborada de acordo con dez criterios principais, cuxos puntos son xulgados por especialistas na área. Alxeria, país de cultura árabe que ocupa un gran territorio no Norte de África, ratificou a convención o 24 de xuño de 1974, convertendo os seus lugares en elixíbeis para a súa inclusión na lista.

O sitio Al Qal'a dos Beni Hammad, que conta coas ruínas dunha cidade histórica local, foi o primeiro lugar de Alxeria incluído na lista do Patrimonio Mundial da UNESCO, inscrito na 4ª Sesión do Comité do Patrimonio Mundial, realizada en París (Francia) en 1980. Dende entón, Alxeria conta con sete sitios inscritos como Patrimonio da Humanidade, sendo 6 deles de clasificación cultural e 1 de clasificación mixta (o sitio Tassili n'Ajjer).

 Lista de lugares Patrimonio da Humanidade 
Nome: segundo aparece no Comité do Patrimonio da Humanidade
Rexión: de Alxeria
Ano da inclusión: na lista da UNESCO
Datos da UNESCO: o número de referencia do sitio; o ano en que o xacemento foi inscrito na Lista do Patrimonio Mundial; os criterios nos que apareceu: os criterios de (i) a (vi) son culturais, mentres que de (vii) a (x) son naturais.

 Nº Nome Imaxe Localización Ano da inclusión 01 Al-Qal'a de Beni Hammad200px| M'Sila 1980 102; iii (cultural)02 Tassili n'Ajjer200px| Illizi 1982 179; i, iii, vii, viii (mixto)03 Djémila200px| Sétif 1982 191; iii, iv (cultural)04 Val de M'Zab200px| Laghouat 1982 188; ii, iii, v (cultural)05 Timgad200px| Batna 1982 194; ii, iii, iv (cultural)06 Tipasa200px| Tipasa 1982 193; iii, iv (cultural)07 Casba de Alxer200px| Alxer 1992 565; ii, v (cultural)

 Notas 

 Véxase tamén 

 Outros artigos 
 Patrimonio da Humanidade por país